wickkiey/tamil-wikipedia-chunked huggingface dataset:
# புராகான்

புராகவ்ன் என்பது இந்தியாவின் அசாம் மாநிலத்தில் உள்ள ஒரு நகரத்தின் பெயர். புராகவ்ன் மோரிகான் மாவட்டத்தில் உள்ள புராகான் தாலுகாவில் அமைந்துள்ளது. பிரம்மபுத்திராவின் தென்கரையில் புராகவ்ன் அமைந்துள்ளது.
# புராகான்

## சொற்பிறப்பியல்

**புராகான்** என்ற பெயர் அசாமிய மொழி சொல்லான **புர் (ভূৰ)** என்பதிலிருந்து பெறப்பட்டது, இதன் பொருள் மரம், வாழை மரம், மூங்கில், ஆநணல் போன்ற பொருட்களால் செய்யப்பட்ட ஒரு தெப்பம் ஆகும். **காவ்ன்** என்ற சொல்லுக்கு கிராமம் என்று பொருள். கடந்த காலங்களில், இதன் பூர்வீக மக்கள் இந்த புர் என்ற மிதக்கும் தெப்பத்தைப் போக்குவரத்துக்குப் பயன்படுத்தினர். இதனால் பின்னர், இந்த இடம் **புராகான்** என அறியப்பட்டது.  
பல நூற்றாண்டுகளாக புராகவ்ன் மக்களின் வாழ்வாதாரத்திற்கு முக்கிய ஆதாரமாக விளங்கும் பிரம்மபுத்திரா ஆற்றுக்கு அருகில் உள்ள வளமான நிலத்தில் இந்த நகரம் அமைந்திருப்பதையும் இந்தப் பெயர் குறிக்கலாம்.
# புராகான்

## நிலவியல்

புராகான் இந்திய மாநிலமான அசாமின் மோரிகான் மாவட்டம், லஹரிகாட் கோட்டத்தில் உள்ள ஒரு நகரமாகும். இது மாவட்டத் தலைமையகமான மோரிகானுக்கு வடக்கே 21&nbsp;கிமீ தொலைவில் அமைந்துள்ளது.  
புராகான், மோரிகான் மற்றும் சோனிட்பூர் மாவட்ட எல்லையில் உள்ளது. சோனிட்பூர் மாவட்டத்தின் தெகியாஜூலி அதன் வடக்கே உள்ளது. புராகான், மற்றொரு மாவட்டமான நாகான் எல்லையிலும் உள்ளது.  
புராகவ்ன் பிரம்மபுத்ரா ஆற்றின் கரையில் பசுமையான காடுகள் மற்றும் மலைகளால் சூழப்பட்டுள்ளது. சுமார் 10 சதுர கிலோமீட்டர் பரப்பளவைக் கொண்டுள்ளது. கடல் மட்டத்திலிருந்து சராசரியாக 57 மீட்டர் உயரத்தில் உள்ளது.
# புராகான்

## வரலாறு

லச்சித் போர்புகனின் நாட்களில், தர்ராங்கின் மற்றொரு இரு இளவரசர்களான **ராம் சிங்* மற்றும் **பீம்சிங்* ஆகியோர் சமவெளி நிலங்களைத் தேடி பிரம்மபுத்திராவைக் கடந்து சென்றனர். பீம் சிங் ஓரிடத்தில் நிலைத்தபின்னர் ராம் சிங் தனது வீட்டிற்கு திரும்பிச் சென்றுவிட்டார். பீம் சிங்கை உள்ளூர் மக்களுக்கு பிடிக்கவில்லை, எனவே அவர் பிரம்மபுத்திராவை விட்டு வெளியேறி மோரி பீல் அருகே குடியேறினார். இந்த இடம் மோரிகான் என்று அறியப்பட்டது.  
மயாங் இராச்சிய வம்சத்தில் குறிப்பிடப்பட்ட தரவுகளின்படி, இந்த இராச்சியத்தின் 23 வது மன்னரின் ஆட்சி காலத்தில் (கி.பி. 1779-88), ராம்ஜெய சிங் என்ற இளவரசர் தற்போதைய பூராகான் அருகே உள்ள **பாபகதி**க்கு வந்து கச்சாரி ராச்சியத்தை நிறுவினார்.
# புராகான்

## பொருளாதாரம்

பொருளாதாரத்தைப் பொறுத்தவரை, புராகவ்ன் முதன்மையாக ஒரு விவசாய நகரமாகும். இப்பகுதியின் வளமான மண் மற்றும் சாதகமான காலநிலை நெல், சணல் மற்றும் தேயிலை போன்ற பயிர்களை பயிரிடுவதற்கு ஏற்றதாக அமைகிறது. இந்த நகரம் கைத்தறி மற்றும் கைவினைப்பொருட்கள் உட்பட பல சிறிய அளவிலான தொழில்களுக்கு தாயகமாக உள்ளது.  
உலகின் மிகப்பெரிய நதிகளில் ஒன்றான பிரம்மபுத்திரா நதி, புராகான் வழியாக பாய்கிறது, இது நகர மக்களுக்கு வாழ்வாதாரத்தை வழங்குகிறது. பொருட்கள் மற்றும் மக்கள் செல்வதற்கான முக்கியமான போக்குவரத்து பாதையாகவும் இந்த நதி உள்ளது.
# புராகான்

## கலாச்சாரம்

புராகவ்ன் கலாச்சாரம் அசாமிய கலாச்சாரம் மற்றும் மரபுகளில் ஆழமாக வேரூன்றியுள்ளது.  
புராகவோனின் மிக முக்கியமான கலாச்சார நிகழ்வுகளில் ஒன்று பிஹு திருவிழா ஆகும், இது வருடத்திற்கு மூன்று முறை கொண்டாடப்படுகிறது - போஹாக் பிஹு, கடி பிஹு மற்றும் மாக் பிஹு. இந்த திருவிழாக்கள் மிகுந்த உற்சாகத்துடன் கொண்டாடப்படுகின்றன மற்றும் பிஹு நடனம் போன்ற பாரம்பரிய நடனங்கள் இத்திருவிழாக்களில் நடைபெறுகின்றன.  
புராகவ்ன் மக்கள் பெரும்பாலும் விவசாயத்தில் ஈடுபட்டுள்ளனர், முதன்மையான உள்ளூர் உணவுகள் அரிசி மற்றும் மீனைக் கொண்டுள்ளன. புராகவோனின் பிரபலமான சில உணவுகளில் மசோர் தேங்கா, ஒரு கசப்பான மீன் குழம்பு மற்றும் அரிசி மாவு மற்றும் தேங்காய் ஆகியவற்றால் செய்யப்பட்ட பாரம்பரிய அசாமிய இனிப்பு வகை பித்தா ஆகியவை அடங்கும்.  
புராகவோனின் உள்ளூர் மொழி அசாமி. இந்தியும் ஆங்கிலமும் பரவலாக பேசப்படுகின்றன. இந்த நகரத்தில் பள்ளிகள் மற்றும் கல்லூரிகள் உள்ளன, அவை இப்பகுதியில் கல்வி மற்றும் கல்வியறிவை மேம்படுத்துவதில் குறிப்பிடத்தக்க பங்கைக் கொண்டுள்ளன.
# ருடால்ப் கிறிஸ்டோப் ஆய்க்கன்

**ருடால்ப் கிறிஸ்டோப் ஆய்க்கன்** (*Rudolf Christoph Eucken*, ; 5 சனவரி 184615 செப்டம்பர் 1926) என்பவர் ஒரு செர்மன் மெய்யியலாளர் ஆவார். இவருக்கு 1908 ஆம் ஆண்டு இலக்கியத்திற்கான நோபல் பரிசுவழங்கப்பட்டது.
# ருடால்ப் கிறிஸ்டோப் ஆய்க்கன்

## ஆரம்ப கால வாழ்க்கை

ஆய்க்கன் 1864 சனவரி ஐந்தாம் நாள் ஹனோவர் இராச்சியத்தின் ஆரிச்சில் பிறந்தார் (இப்போது லோயர் சாக்சனி ). இவரது தந்தையான அம்மோ பெக்கர் யூக்கன் (1792-1851) இவரது குழந்தைப் பருவத்திலே இறந்தார். பின்னர் இவரது தாயார் ஐடா மரியாவால் (1814-1872) வளர்க்கப்பட்டார். பயின்றபோது அங்கு மெய்யியலாளர் ஃபிரெட்ரிக் அடால்ஃப் ட்ரெண்டலென்பர்க் பேராசிரியராக இருந்தார். அவருடைய நன்னடத்தைப் போக்குகள் மற்றும் மெய்யியல் சிந்தனைகள் இவரை பெரிதும் ஈர்த்தன.
# ருடால்ப் கிறிஸ்டோப் ஆய்க்கன்

## தொழில்

ஆய்க்கன் 1866 ஆம் ஆண்டு கோட்டிங்கன் பல்கலைக்கழகத்தில் *டி அரிஸ்டோடெலிஸ் டிசென்டி ரேஷன்* என்ற தலைப்பில் ஆய்வு மேற்கொண்டு பாரம்பரிய மொழியறிவியல் மற்றும் பண்டைய வரலாற்றில் தனது முனைவர் பட்டத்தைப் பெற்றார். இருப்பினும், இவருடைய மனதின் நாட்டம் இறையியலின் மெய்யியல் நோக்கியே இருந்தது. 1871 இல், ஹுசும், பெர்லின் அண்ட் பிராங்பர்ட்டில் பள்ளி ஆசிரியராக ஐந்து ஆண்டுகள் பணிபுரிந்த நிலையில், இவர் சுவிட்சர்லாந்தின் பேசெல் பல்கலைக்கழகத்தில் மெய்யியல் பேராசிரியராக நியமிக்கப்பட்டார். இவர் 1874 ஆம் ஆண்டு ஜெனா பல்கலைக்கழகத்தில் இதை ஒத்த பதவிக்கு சேரும் வரை வரை அங்கேயே பணிபுரிந்துவந்தார். இவர் 1920 இல் ஓய்வு பெறும் வரை ஜெனா பல்கலைக்கழகத்திலேயே பணிபுரிந்தார். 1912-13 இல், ஆர்வர்டு பல்கலைக்கழகத்தில் பரிமாற்ற பேராசிரியராக அரை ஆண்டு இருந்தார். மேலும் இவர் 1913 இல் நியூயார்க் பல்கலைக்கழகத்தில் டீம் விரிவுரையாளராக பணியாற்றினார். முதலாம் உலகப் போரின் போது, ஆக்கென், கல்வித்துறையில் உள்ள தன் சக ஊழியர்களைப் போலவே, தனது நாட்டுக்கு ஆதரவான வலுவான நிலைப்பாட்டை எடுத்தார்.
# ருடால்ப் கிறிஸ்டோப் ஆய்க்கன்

## பிற்கால வாழ்க்கையும், இறப்பும்

ருடால்ஃப் ஆய்க்கென் ஐரீன் பாசோவை (1863-1941) 1882 இல் மணந்தார். இந்த இணையருக்கு ஒரு மகளும் இரண்டு மகன்களும் இருந்தனர். இவரது மகன் வால்டர் யூக்கன் பொருளாதாரத்தில் ஆர்டோலிபரல் சிந்தனையின் பிரபலமான நிறுவனர் ஆனார். இவரது இன்னொரு மகனான அர்னால்ட் யூக்கன் ஒரு வேதியியலாளர் மற்றும் இயற்பியலாளர் ஆவார்.  
ருடால்ஃப் ஆய்க்கன் 15 செப்டம்பர் 1926 அன்று ஜெனாவில் தனது 80வது வயதில் இறந்தார்.
# ஆய்மா

**ஆய்மா** (*Careya arborea*) என்பது லெசிதிடேசி குடும்பத்தைச் சேர்ந்த உள்ள ஒரு மரமாகும். இது இந்தியத் துணைக்கண்டம், ஆப்கானித்தான், இந்தோசீனா ஆகியவற்றை பூர்வீகமாகக் கொண்டது. இதன் பொதுவான ஆங்கிலப் பெயர்களாக **காட்டு கொய்யா**, **சிலோன் ஓக்**, **படனா ஓக்** (wild guava, Ceylon oak, patana oak) ஆகியவை உள்ளன. ஆய்மா வரை வளரக்கூடிய ஒரு இலையுதிர் மரமாகும். குளிர் காலத்தில் இதன் இலைகள் சிவப்பு நிறமாக மாறும். மலர்கள் மஞ்சள் அல்லது வெள்ளை நிறத்தில் இருக்கும். அவை பெரிய பச்சை சதைக்கனியாக மாறும். இந்தியா முழுவதும் காடுகளிலும் புல்வெளிகளிலும் இந்த மரம் வளர்கிறது.
# ஆய்மா

## பொதுவான பெயர்கள்

- அசாமியம் - கோதஜம் কুম கும், குமாரி, কুম্ভী கும்பி  
ஆய்மா இலைகள் பாரம்பரியமாக மியான்மரில் (பர்மா) சுருட்டுச் சுற்றப் பயன்படுகிறது. மியான்மரின் பியா (முன்பு ப்ரோம்) நகரம் டவ் லாஃபேட் (တောလက်ဖက်; lit.'rural laphet') அல்லது நிப்பிண்டா லேபெட் (နိဗ္ဗိန္ဒလက်ဖက်) எனப்படும் உள்ளூர் உணவின் சுவைக்காக இதன் இலைகள் அறியப்படுகிறது. இந்த உணவை நொதிக்க வைக்கவும், பாதுகாப்பு நோக்கங்களுக்காகவும் ஆய்மா இலைகளைக் கொண்டு இறுக்கமாக பொட்டலம் கட்டப்படுகிறது.  
தாய்லாந்தில் இதன் பூக்களையும், இளம் தளிர்களையும் பச்சைக் காய்கறிக் கீரைக் கலவையாக உண்ணப்படுகின்றன. பிஞ்சுகள் உண்ணத்தக்கவை, இருப்பினும் விதைகள் சிறிது நச்சுத்தன்மை கொண்டவை.
# ஐஸ்வர்யா ருதுபர்ண பிரதான்

**ஐஸ்வர்யா ருதுபர்ண பிரதான்**(முன்னதாக ரதிகாந்த பிரதான்) (பிறப்பு 12 நவம்பர் 1983) இந்தியாவில் அதிகாரப்பூர்வமாக திருநங்கை என அறிவித்த,இந்தியக் குடிமை அதிகாரியாக பணியாற்றி வரும் திருநங்கையாவார். ஒடிசா மாநிலத்தின் நிதி சேவை துறையில்(OFS) வணிக வரி அதிகாரியாக பணிபுரிந்து வருகிறார். 2010 ஆம் ஆண்டில், ஆண் பாலினமாக, (ரதிகாந்த பிரதானாக) இந்திய குடிமை பணியில் சேர்ந்த ஐஸ்வர்யா, திருநங்கைகளை மூன்றாம் பாலினமாக அங்கீகரித்து, இந்திய உச்ச நீதிமன்றம் 2014 ஆம் ஆண்டில் அளித்த தீர்ப்பையடுத்து, 2015 ஆம் ஆண்டில் தனது பாலின அடையாளத்தை சட்டப்பூர்வமாக மாற்றியுள்ளார். பள்ளியில் படிக்கும் போதே ஹிஜ்ரா, சக்கா, மாமு, குடோ... போன்ற இழிவான உள்ளூர் வார்த்தைகளைப் பயன்படுத்தியே உடன்படிப்போர் அவரை கேலி செய்துள்ளனர். மேலும் கல்லூரியில் பாலியல் வன்கொடுமைக்கு ஆளாகியுள்ளார். இந்திய அரசுப் பணியில் சேர்ந்தபோது அவரது திறமை இவரது பாலினத்தேர்வின் காரணமாக கேள்விக்குறியாக்கப்பட்டுள்ளது. ஆனாலும் தொடர்ந்து தன்னை நிரூபித்து, தனது மாற்று அடையாளத்தை நிறுவியதால் தற்போது பெரும்பாலோனோர் இவரின் உண்மையான அடையாளத்தோடு மதித்து ஏற்றுக்கொண்டுள்ளனர்.  
ஐஸ்வர்யா இந்திய மக்கள் தொடர்பு கல்வி நிறுவனத்தின் முன்னாள் மாணவர் ஆவார். மேலும் பொது நிர்வாகத்தில் முதுகலைப் பட்டமும் பெற்றுள்ளார்.  
6 செப்டம்பர் 2018 அன்று , இந்திய உச்ச நீதிமன்றம் ஒருமனதாக பிரிவு 377 ஐ அரசியலமைப்பிற்கு முரணானது, இது சுயவிருப்பம், நெருக்கம் மற்றும் அடையாளம் ஆகிய தனிநபர்களின் அடிப்படை உரிமைகளை மீறுவதாக தீர்ப்பளித்தது, இதனையடுத்து ஐஸ்வர்யா தனது நீண்ட நாள் காதலனை மணமுடிக்க உள்ளதாக திட்டமிட்டுள்ளார்.
# சாலிசா தாமி

**விங் கமாண்டர் சாலிஷா தாமி** (Wing commander **Shaliza Dhami**), இந்திய வான்படையின் முதல் பெண் அதிகாரி ஆவார்.
இந்திய விமானப்படையின் மேற்குப் பகுதியில் போர்ப் பிரிவை வழிநடத்த குரூப் கேப்டனாக சாலிசா தாமி தேர்வு செய்யப்பட்டுள்ளார். குரூப் கேப்டன் ஷாலிசா தாமி 2003ல் ஹெலிகாப்டர் விமானியாக நியமிக்கப்பட்டார். இவர் 2800 மணி நேரத்திற்கும் மேலாக விமானப் பயண அனுபவம் பெற்றவர். சாலிஷா தாமி தற்போது ஒரு முன்னணி கட்டளைத் தலைமையகத்தின் செயல்பாட்டுப் பிரிவில் நியமிக்கப்பட்டுள்ளார் மற்றும் இந்திய வான்படையின் தலைமைத் தளபதியிடமிருந்து இரண்டு பாராட்டுகளைப் பெற்றுள்ளார்.
# சாலிசா தாமி

## பணி

இந்தியாவின் பஞ்சாப் மாநிலத்தில் லூதியானாவில் வாழும் ஹர்கேஷ் தாமி-தேவி குமாரி தம்பதியருக்கு பிறந்த சாலிஷா தாமி மின்னனு மற்றும் தகவல் தொடர்பு படிப்பில் இளநிலை பொறியியல் பட்டம் பெற்றார். 2003ல் சாலிஷா தாமி தனது முதல் விமானப் பறப்பை மேற்கொண்டார். குறுகிய சேவை ஆணையத்தின் தேர்வில் வென்ற சாலிஷா தாமி 20 டிசம்பர் 2003 அன்று இந்திய வான்படையின் ஹெலிகாப்டர் விமானியாக பணியில் சேர்ந்தார். 20 டிசம்பர் 2005 அன்று பிளைட் லெப்டினண்ட் ஆக பதவி உயர்வு பெற்றார். 20 டிசம்பர் 2009 அன்று ஸ்குவாட்ரன் லீடராக பதவி உயர்வு பெற்றார். சாலிஷா தாமி தற்போது விங் கமாண்டர் பதவியில் உள்ளார்.
# சாலிசா தாமி

## இதனையும் காண்கா

- கத்தூல் மொகமதுசாய்
- சிவா சௌகான்
- சோரயா அலேகோசி
# கோவத்ச துவாதசி

**கோவத்ச துவாதசி** ( *Govatsa Dwadashi* )என்பது ஒரு இந்துக்களின் கலாச்சார மற்றும் மத பண்டிகையாகும். இது இந்தியாவின் சில பகுதிகளில், குறிப்பாக மகாராட்டிர மாநிலத்தில், *வாசு பரஸ்* என்று அழைக்கப்படும் தீபாவளி கொண்டாட்டங்களின் தொடக்கத்தைக் குறிக்கிறது. குசராத்தில், இது *வாக் பரஸ்* என்றும், ஆந்திரப் பிரதேச மாநிலத்தில் உள்ள பிதாபுரம் தத்தா மகாசம்ஸ்தானில் ஸ்ரீபாத ஸ்ரீ வல்லபரின் ஸ்ரீபாத வல்லப ஆராதனா உத்சவம் என்றும் கொண்டாடப்படுகிறது . இந்து மதத்தில், பசுக்கள் மிகவும் புனிதமானதாகக் கருதப்படுகின்றன. இது தாய்மார்களுக்குச் சமமான ஊட்டமளிக்கும் பால் மக்களுக்கு வழங்குகிறது.  
சில வட இந்திய மாநிலங்களில், கோவத்ச துவாதசி *வாக்* என்று குறிப்பிடப்படுகிறது. இது ஒருவரின் நிதிக் கடன்களைத் திருப்பிச் செலுத்துவதைக் குறிக்கிறது. எனவே வணிகர்கள் தங்கள் கணக்குப் புத்தகங்களை வணங்கி கடவுளின் முன் வைத்துவிட்டு அன்று வணிகம் எதுவும் செய்யமாட்டார்கள் .இந்து சமயத்தில், பசுக்கள் மிகவும் புனிதமானதாகக் கருதப்படுகின்றன. இது தாய்ப்பாலுக்குச் சமமான ஊட்டமளிக்கும் பாலை மக்களுக்கு வழங்குகிறது. சைவ மரபில் நந்தினி மற்றும் நந்தி ஆகிய இரண்டும் புனிதமானதாகக் கருதப்படுவதால், கோவத்ச துவாதசி நந்தினி விரதமாகவும் அனுசரிக்கப்படுகிறது. இது மனித வாழ்க்கையை நிலைநிறுத்த உதவிய பசுக்களுக்கு நன்றி தெரிவிக்கும் திருவிழாவாகும். இதனால் பசுக்கள் மற்றும் கன்றுகள் இரண்டும் வணங்கப்பட்டு கோதுமைப் பொருட்களால் உணவளிக்கப்படுகின்றன. இந்த நாளில் கோதுமை மற்றும் பால் பொருட்கள் சாப்பிடுவதை பக்தர்கள் தவிர்க்கிறார்கள். இந்த வழிபாடுகள் மற்றும் சடங்குகளால் பக்தர்களின் அனைத்து விருப்பங்களும் நிறைவேறும் என்பது நம்பிக்கை. கோவத்ச துவாதசியின் முக்கியத்துவம் பவிசிய புராணத்தில் கூறப்பட்டுள்ளது.  
கோவத்ச துவாதசியை முதன்முதலில் உத்தானபாத மன்னன் ( சுவயம்புவ மனுவின் மகன்) மற்றும் அவரது மனைவி சுனிதி ஆகியோர் விரதத்துடன் அனுசரித்தனர் என்று கூறப்படுகிறது. அவர்களின் பிரார்த்தனை மற்றும் விரதத்தின் காரணமாக, அவர்களுக்கு துருவன் என்ற மகன் பிறந்தான்.
# கோவத்ச துவாதசி

## சடங்குகள்

பசுக்களையும் கன்றுகளையும் குளிப்பாட்டி, ஆடைகள் மற்றும் மலர் மாலைகள் அணிவித்து, அவற்றின் நெற்றியில் மஞ்சள் / மஞ்சள் பொடி பூசப்படும். சில கிராமங்களில், மக்கள் சேற்றில் இருந்து பசுக்களையும் கன்றுகளையும் உருவாக்கி, அதற்கும் மாலை அணிவித்து, அலங்கரிப்பார்கள். ஆரத்திகள் நடத்தப்படும். பூமியில் காமதேனுவின் மகளாக இருந்த மற்றும் வசிட்ட முனிவரின் ஆசிரமத்தில் வாழ்ந்த புனித பசு நந்தினிக்கு கோதுமை பொருட்கள், உளுந்து மற்றும் வெண்டைக்காய் முளைகள் பசுக்களுக்கு உணவளிக்கப்படுகின்றன. பசுக்கள் மீது கிருட்டிணனின் அன்பையும், அவற்றின் அருளாளர் என்பதையும் போற்றும் பாடல்களை பக்தர்கள் பாடுகின்றனர். பெண்கள் தங்கள் குழந்தைகளின் நல்வாழ்வுக்காக நந்தினி விரதம் கடைப்பிடிக்கிறார்கள். மேலும் அன்று மது அருந்துவதையும், சாப்பிடுவதையும் தவிர்க்கிறார்கள். பசுக்கள் தாய்மையின் அடையாளமாகவும், இந்தியாவின் பல கிராமங்களில் வாழ்வாதாரத்தின் முக்கிய ஆதாரமாகவும் இருப்பதால், அவை தீபாவளி வழிபாட்டின் மையமாக உள்ளன.
# கோவத்ச துவாதசி

## இதனையும் பார்க்கவும்

- காமதேனு
- கர்நாடக பால் கூட்டமைப்பு
# மலேசிய ஊரக மற்றும் வட்டார வளர்ச்சி அமைச்சு

**மலேசிய ஊரக மற்றும் வட்டார வளர்ச்சி அமைச்சு** (மலாய்: *Kementerian Kemajuan Desa dan Wilayah Malaysia*; (**KKDW**) ஆங்கிலம்: *Ministry of Rural and Regional Development Malaysia*) என்பது மலேசிய அரசாங்கத்தின் கீழ் கிராமப்புற மேம்பாட்டுக்குப் பொறுப்பான அமைச்சு ஆகும்.  
மலேசியாவின் கிராமப்புற வளர்ச்சி; வட்டார வளர்ச்சி; சமூக வளர்ச்சி ஆகிய முக்கியமான மூன்று துறைகளுக்கும் முக்கியத்துவம் வழங்கும் அமைச்சாக விளங்குகிறது.
# மலேசிய ஊரக மற்றும் வட்டார வளர்ச்சி அமைச்சு

## பொது

மலேசியா முழுவதும் உள்ள கிராமப்புறச் சமூகங்களை முன்னேற்றுவது, இந்த மலேசிய ஊரக மற்றும் வட்டார வளர்ச்சி அமைச்சின் பொறுப்பாகும். சீரான கிராமப்புற வளர்ச்சியின் மூலம் முற்போக்கான சமுதாயத்தை உருவாக்க இந்த அமைச்சு திட்டம் வகுத்துள்ளது.  
நிலையான சூழலில் மனித மூலதனம்; உள்கட்டமைப்பு; மற்றும் போட்டிப் பொருளாதாரத்தை வலுப்படுத்துவதன் மூலம் முற்போக்கான கிராமப்புறச் சமூகத்தை உருவாக்கலாம் என்பது இந்த அமைச்சின் தலையாய நோக்கமாக உள்ளது.
# மலேசிய ஊரக மற்றும் வட்டார வளர்ச்சி அமைச்சு

## பொறுப்பு துறைகள்

- கிராமப்புற வளர்ச்சி (*Rural Development*)
- வட்டார வளர்ச்சி (*Regional Development*)
- சமூக வளர்ச்சி (*Community Development*)
- பூமிபுத்ரா (*Bumiputera*)
- ஒராங் அசுலி (*Orang Asli*)
- ரப்பர் தொழில் சிறு உரிமையாளர்கள் (*Rubber Industry Smallholders*)
- நில ஒருங்கிணைப்பு (*Land Consolidation*)
- நில மறுசீரமைப்பு (*Land Rehabilitation*)
# மலேசிய ஊரக மற்றும் வட்டார வளர்ச்சி அமைச்சு

## அமைப்பு

- **ஊரக மற்றும் வட்டார வளர்ச்சி அமைச்சர்**
- **ஊரக மற்றும் வட்டார வளர்ச்சி துணை அமைச்சர்**
- **பொதுச் செயலாளர்**
- பொதுச்செயலாளரின் அதிகாரத்தின் கீழ்
- பெரு நிறுவன தொடர்பு பிரிவு (*Corporate Communication Unit*)
- உள் தணிக்கை பிரிவு (*Internal Audit Division*)
- சட்டப் பிரிவு (*Legal Unit*)
- ஒழுங்கமைவு பிரிவு (*Integrity Unit*)
- மாநில அலுவலகங்கள் (*KPLB State Offices*)
- **துணைப் பொதுச் செயலாளர் (**கொள்கை''')
- உத்திசார் திட்டமிடல் பிரிவு (*Strategic Planning Division*)
- ஊரக முன்னேற்றத்திற்கான நிறுவனம் (*Institute for Rural Advancement*)
- முதலீடுகள் மற்றும் துணை நிறுவனங்கள் கண்காணிப்பு பிரிவு (*Investments and Subsidiaries Monitoring Division*)
- கிராமச் சமூகப் பிரிவு (*Rural Community Division*)
- கிராமப்புறத் தொழில் முனைவோர் மேம்பாட்டு பிரிவு (*Rural Entrepreneurship Development Division*)
- சமூகப் பொருளாதார பிரிவு (*Community Economy Division*)
- **துணைப் பொதுச் செயலாளர்** (**வளர்ச்சி**)
- உள்கட்டமைப்பு பிரிவு (*Infrastructure Division*)
- ஒருங்கிணைப்பு மற்றும் கண்காணிப்பு பிரிவு (*Coordination and Monitoring Division*)
- மக்கள் நலப் பிரிவு (*People's Welfare Division*)
- நிலம் மற்றும் வட்டார வளர்ச்சிப் பிரிவு (*Land and Regional Development Division*)
- தொழில்நுட்ப பிரிவு (*Technical Division*)
- **மூத்த பிரிவு செயலாளர்** (**மேலாண்மை சேவைகள்**)
- மனித வள மேலாண்மை பிரிவு (*Human Resource Management Division*)
- நிர்வாகம் மற்றும் சொத்து மேலாண்மை பிரிவு (*Administrative and Asset Management Division*)
- நிதி பிரிவு (*Finance Division*)
- கொள்முதல் பிரிவு (*Procurement Division*)
- கணக்கு பிரிவு (*Account Division*)
- தகவல் மேலாண்மை பிரிவு (*Information Management Division*)
# மலேசிய ஊரக மற்றும் வட்டார வளர்ச்சி அமைச்சு

## கூட்டரசு துறைகள்

- **கிராமப்புற முன்னேற்றத்திற்கான நிறுவனம்**
- (*Institute for Rural Advancement)* (**INFRA**)
- (*Institut Kemajuan Desa)*
- Institute for Rural Advancement  
- **சமூக மேம்பாட்டுத் துறை**
- (*Community Development Department)*
- (*Jabatan Kemajuan Masyarakat)* (**KEMAS**)
- Community Development Department  
- **ஒராங் அசுலி மேம்பாட்டுத் துறை**
- (*Department of Orang Asli Development)*
- (*Jabatan Kemajuan Orang Asli)* (**JAKOA**)
- Department of Orang Asli Development
# மலேசிய ஊரக மற்றும் வட்டார வளர்ச்சி அமைச்சு

## கூட்டரசு நிறுவனங்கள்

- **மக்களுக்கான நம்பிக்கை மன்றம்**
- (*Council of Trust for the People)*
- (*Majlis Amanah Rakyat)* (**MARA**)
- Majlis Amanah Rakyat  
- **கெடா வட்டார மேம்பாட்டு வாரியம்**
- (*Kedah Regional Development Authority)*
- (*Lembaga Kemajuan Wilayah Kedah)* (**KEDA**)
- Kedah Regional Development Authority  
- **மத்திய திராங்கானு மேம்பாட்டு வாரியம்**
- (*Central Terengganu Development Authority)*
- (*Lembaga Kemajuan Terengganu Tengah)* (**KETENGAH**)
- Central Terengganu Development Authority  
- **தென் கிளாந்தான் மேம்பாட்டு வாரியம்**
- (*South Kelantan Development Authority)*
- (*Lembaga Kemajuan Kelantan Selatan)* (**KESEDAR**)
- South Kelantan Development Authority  
- **தென்கிழக்கு ஜொகூர் மேம்பாட்டு வாரியம்**
- (*Southeast Johor Development Authority)*
- (*Lembaga Kemajuan Johor Tenggara)* (**KEJORA**).
- Southeast Johor Development Authority  
- **பினாங்கு வட்டார மேம்பாட்டு வாரியம்**'
- (*Penang Regional Development Authority)*
- (*Lembaga Kemajuan Wilayah Pulau Pinang)* (**PERDA**)
- Penang Regional Development Authority
# நந்தினி பக்தவத்சலா

**நந்தினி பக்தவத்சலா** ( Nandini Bhaktavatsala ) (பிறப்பு **பிரேமா** ) கன்னடத் திரையுலகில் பணிபுரியும் ஒரு இந்திய நடிகையாவார். 1973இல் இவர் காடு என்றா கன்னடத் திரைப்படத்தில் நடித்ததற்காக சிறந்த நடிகைக்கான தேசிய திரைப்பட விருதை வென்றார். இவர் திரைப்பட தயாரிப்பாளரான பக்தவத்சலாவை மணந்தார்.
# நந்தினி பக்தவத்சலா

## சுயசரிதை

நந்தினி சென்னை மாகாணத்தில் உள்ள தலச்சேரியில் பிரேமாவாக பிறந்தார். இவரது குடும்பம் மைசூருக்கு குடிபெயர்ந்தது, அங்கு இவரது தந்தை பேராசிரியர். ஓ. கே. நம்பியார், மகாராஜா கல்லூரியில் ஆங்கிலம் & வரலாறு கற்பித்தார். பின்னர், பேராசிரியர் நம்பியார் மத்தியக் கல்லூரியில் பணிக்கு மாற்றப்பட்டபோது குடும்பம் பெங்களூருக்கு குடிபெயர்ந்தது. மவுண்ட் கார்மல் கல்லூரி மற்றும் மைசூர் மகாராணி கல்லூரியில் பட்டம் பெற்றார். பிரேமா கன்னட திரையுலகின் மூல பக்தவத்சலாவை சந்தித்து திருமணம் செய்து கொண்டார். பக்தவத்சலா கர்நாடக திரைச் சங்கத்தின் தலைவராகவும் இருந்தார். கிரீஷ் கர்னாட்டின் *காடு* படத்தில் நந்தினி ஏற்று நடித்த பாத்திரம் அந்த ஆண்டின் சிறந்த நடிகைக்கான தேசிய திரைப்பட விருதைப் பெற்றுத் தந்தது.
# நந்தினி கௌட்

**நந்தினி கௌட்** (Nandini Goud) (பிறப்பு 1967) இந்தியாவின் ஐதராபாத்தைச் சேர்ந்த ஒரு இந்திய ஓவியரும், அச்சுத் தயாரிப்பாளரும் ஆவார். 1998 முதல் 2000 வரை இந்திய அரசின் கலாச்சாரத் துறையிலிருந்து ஓவியம் வரைவதற்காக உதவித் தொகையையும், 1995 இல் தேசிய உதவித்தொகை போன்ற பல்வேறு விருதுகளைப் பெற்றார்.
# நந்தினி கௌட்

## சுயசரிதை

நந்தினி கௌட் மூத்த கலைஞரான இலட்சுமா கௌட் மகளாக 1967 இல் இந்தியாவின் ஆந்திரப் பிரதேசத்தில் உள்ள மேடக்கில் பிறந்தார். பரோடாவில் உள்ள எம்எஸ் பல்கலைக்கழகத்தில் நுண்கலை பீடத்தில் ஓவியத்தில் இளங்கலையையும், அச்சு தயாரிப்பில் முதுகலைப் பட்டமும் பெற்றார்.
# நந்தினி கௌட்

## படைப்புகள்

இவரது படைப்பு ஐதராபாத்தில் உள்ள வழக்கமான தெரு வாழ்க்கை, கிராமப்புற மக்களின் சமூக வாழ்க்கை மற்றும் அவர்களின் வீட்டு விலங்குகளான பூனைகள், ஆடுகள் போன்றவற்றை சித்தரிக்கிறது. குவளைகளில் பூக்கள், மேசையில் உள்ள பழங்கள் மற்றும் ஒப்பனை உபகரணங்கள் போன்ற வீட்டு உட்புறங்களை மையமாகக் கொண்ட நகர்ப்புற விளக்கங்களையும் இவரது படைப்புகள் சித்தரிக்கின்றன.  
நந்தினியின் சொந்த வார்த்தைகளில், "இந்திய நகரத்தை ஓவியம் வரைவதில் உள்ள அழகியல் சிக்கல்களை பிடிப்பதற்கான எனது முயற்சி முக்கியமாக சித்திர அமைப்பில் விண்வெளியின் பங்கை மையமாகக் கொண்டது" என்று கூறுகிறார்.
# நந்தினி கௌட்

## கண்காட்சிகள்

இவரது ஓவியங்கள் மக்புல் ஃபிதா உசைன், ஷம்ஷாத் ஹுசைன், மற்றும் இலட்சுமா கௌட் போன்ற இந்தியக் கலைஞர்களின் கண்காட்சிகளுடன் காட்சிப்படுத்தப்பட்டன.
# மௌத்கல்யர்

**மௌத்கல்யர் அல்லது முத்கலர்** (சமசுகிருதம்: मौद्गल्य) நளாயினியை மணந்த முனிவர். வறுமை மற்றும் இறையச்சம் கொண்ட வாழ்க்கையை நடத்தும் அவர், மோட்சம் எனும் நிர்வாண நிலையை அடைவதில் தேர்ச்சி பெற்றவராகக் கருதப்படுகிறார். மௌத்கல்ய பிராமணர்கள் இந்த முனிவரிடமிருந்து தங்கள் வம்சாவளியைக் கண்டுபிடித்ததாகக் கூறப்படுகிறது.இவரது பெயரில் முத்கல உபநிடதம் மற்றும் முத்கல புராணம் உள்ளது.
# மௌத்கல்யர்

## மகாபாரதம்

மகாபாரத இதிகாசத்தில் மௌத்கல்ய முனிவர் வெறும் அரிசி தானியங்களை மட்டுமே சாப்பிட்டு வந்ததாகவும், இஷ்டிகிரிதா எனப்படும் ஒரு சடங்கு செய்ததாகவும் கூறப்படுகிறது. இந்திரனும், தேவர்களும் பௌர்ணமி மற்றும் அமாவாசை அன்று இவரது யாகங்களில் பங்கேற்பதற்க அவரது இல்லத்தில் நேரில் தோன்றியதால், அவர் மிகவும் பக்தி கொண்டவராக கருதப்படுகிறார். அவர் தனது கற்றறிந்த விருந்தினர்களுக்கு அரிசி தானியங்களை வழங்கும் போதெல்லாம், அவை நூறு மடங்கு அதிகரித்தன. அதனால் வருகை தந்த அனைத்து பிராமணர்களும் திருப்தி அடைய முடிந்தது..
# மௌத்கல்யர்

## திரௌபதியின் பிறப்பிடம்

புராணக் கதைகளின்படி, மௌத்கல்ய முனிவர் வயது முதிர்ந்த நிலையிலும், தனது இளம் மனைவி நளாயினி தன் மீது கொண்ட பக்தியால் மகிழ்ந்த அவர், அவளுக்கு விருப்பமான ஒரு வரத்தை வழங்கினார். நளாயினி அவருடன் காதல் வாழ்க்கை வாழ விரும்பினார். மௌத்கல்ய முனிவர் அவ்வாறே வரத்தை வழங்கினார். இருவரும் பாலியல் வாழ்க்கை முறையை அனுபவிக்க ஆரம்பித்தனர். முனிவர் மலையின் வடிவத்தை எடுத்தபோது, அவள் அவனிடமிருந்து ஓடும் நதியாக மாறினாள். இவ்வாறு ஆயிரமாண்டுகள் இத்தகைய சிற்றின்ப வாழ்க்கையை அனுபவித்த முனிவர் அதிலிருந்து சோர்வடைந்து, தனது கடுமையான வாழ்க்கைக்குத் திரும்பினார். இன்னும் சிறிது காலம் தன்னுடன் உடலுறவு தொடருமாறு நளாயினி கெஞ்சினாள். தன் மனைவியின் காம சுபாவத்தால் கோபமடைந்த மௌத்கல்ய முனிவர், அவள் அடுத்த பிறவியில் பாஞ்சால நாட்டு மன்னன் துருபதன் மகளாகப் பிறக்க வேண்டும் என்று சபித்தார். அவளுடைய தேவைகளை பூர்த்தி செய்ய ஐந்து கணவர்கள். இதனால், நளாயினி பூமியில் அடுத்த ஜென்மத்தில் திரௌபதியாகப் பிறந்தாள்..
# மௌத்கல்யர்

## இராவணனை சபிப்பது

மௌத்கல்ய முனிவர் ஒருமுறை **சுவஸ்திகாசனம்** எனப்படும் யோக நிலையில் ஈடுபட்டிருந்ததாகவும், அங்கு அவர் தனது கைத்தடியின் மீது தோள்களை ஊன்றியதாகவும் இராமாயணம் கூறுகிறது. இராவணன் கடம்ப வனத்தில் முனிவரைக் கண்டார். மௌத்கல்ய முனிவர் தியானத்தில் இருப்பதைக் கண்டு, விளையாட்டுத்தனமாக தனது வாளான சந்திரஹாசத்தால் முனிவரின் தடியைத் தட்டினார். மௌத்கல்யரின் தடி உடைந்தது, முனிவர் பூமியில் விழுந்ததால், முனிவரின் முதுகெலும்பு உடைந்தது. ஆத்திரமடைந்த முனிவர் இராவணனின் வாள் இனி செயல்படாதவாறு சபித்தார்.
# மௌத்கல்யர்

## துர்வாசரின் சோதனை

மகாபாரதத்தில் மௌத்கல்ய முனிவரின் கடுமையான வாழ்க்கை முறையைப் பற்றி கேள்விப்பட்ட துர்வாசா முனிவர் அவரைச் சோதிப்பதற்காக அவரது ஆசிரமத்திற்குச் சென்றார். முனிவரின் முன்னிலையில் நிர்வாணமாக தோன்றிய அவர் அவரிடம் உணவு கேட்டார். மௌத்கல்ய முனிவர், துர்வாசருக்கு தன்னிடமிருந்த அனைத்து உணவுகளையும் வழங்கினார். உணவைச் சாப்பிட்டுவிட்ட துர்வாசர் எஞ்சியதை உடல் முழுவதும் பூசிக்கொண்டார். துர்வாசனின் விசித்திரமான நடத்தைகள் அனைத்தையும் புறக்கணித்துவிட்டு மௌத்கல்யர் கோபம் கொள்ளவே இல்லை. மகிழ்ச்சியடைந்த துர்வாசர், முத்கலா தனது தற்போதைய உடலுடன் சொர்க்கம் செல்ல வரம் அளித்தார். சொர்க்க லோக தேரோட்டி தனது விமானத்தை முனிவரின் முன் கொண்டு வந்து, தான் மோட்சம் (நிர்வாணம்) அடைந்துவிட்டதாகவும், இப்போது தேவர்களின் இருப்பிடத்திற்குச் செல்வதாகவும் அறிவித்தார். சுவர்கத்தில் இருப்பதன் சாதக பாதகங்கள் பற்றி விசாரித்த பிறகு, மௌத்கல்ய முனிவர் மீண்டும் பூமியில் தங்குவதைத் தேர்ந்தெடுத்தார். சுவர்கத்தின் குறைபாடுகள் இல்லாத ஒரு இடம் இருப்பதைப் பற்றி தேரோட்டியிடம் விசாரித்தார். தேரோட்டி அவரிடம் விஷ்ணுவின் வைகுண்டம் எனும் பரம பதம் என்று அழைக்கப்படும் ஒளியின் உன்னத இருப்பிடத்தைப் பற்றிக் கூறினார்..
# ஹம்ச நந்தினி

**ஹம்சா நந்தினி** (பிறப்பு **பூனம் பர்தக்** ) ஓர் இந்திய வடிவழகியும், நடனக் கலைஞரும், தெலுங்கு நடிகையும் ஆவார்.*மாஸ்டார்ஸ்* இதழ், பிரபலங்கள் கிரிக்கெட் கழகம் ஐதராபாத்து இன்டர்நேஷனல் ஃபேஷன் வீக் 2011, 2013 போன்றவற்றின் விளம்பரங்களில் இடம் பெற்றுள்ளார். தனது பூனம் என்ற தனது இயற்பெயரில் சில படங்களில் தோன்றினார். ஆனால் திரையுலகில் பூனம் என்ற பெயரில் அதிகமானவர்கள் இருந்ததால், இயக்குநர் வம்சி இவருக்கு ஹம்ச நந்தினி என்று பெயர் சூட்டினார்
# ஹம்ச நந்தினி

## ஆரம்ப கால வாழ்க்கை

ஹம்ச நந்தினி புனேவில் பிறந்து வளர்ந்தவர். பின்னர் வடிவழகியாக மாற மும்பை சென்றார். 2002 முதல் விளம்பரத் துறையில் இருந்து வருகிறார், மேலும் மாஸ்டார்ஸ் இதழ், செலிபிரிட்டி கிரிக்கெட் லீக், ஐதராபாத் இன்டர்நேஷனல் ஃபேஷன் வீக் 2011 & 2013 மற்றும் பல்வேறு தொலைக்காட்சி விளம்பரங்களில் நடித்துள்ளார். வணிகத்தில் பட்டம் பெற்ற இவர் 2009 இல் மனித வளத்தில் முதுகலை படிப்பில் சேர்ந்தார்.*பாய்*,*பாய்*, அத்தாரிண்டிகி தாரேதி மற்றும் *ராமய்யா வஸ்தவய்யா* போன்ற படங்களில் இடம் பெற்ற குத்தாட்டப் பாடல்களில் இடம்பெற்றார். "ஒரு ஐந்து நிமிட நடனம்" தனக்கு "அற்புதமான வெளிப்பாடு " மற்றும் "மக்களை சென்றடைவதற்கான ஒரு நல்ல தளத்தை" தருவதால், மகிழ்ச்சியாக இருப்பதாக கூறுகிறார். 2014இல் வெளியான *லெஜண்ட் படத்தில்* நடித்தார்.
# பெட்டு சிங்

| <span>( <span>1964-11-25</span> )</span> நவம்பர் 25, 1964 |
| --- |  
**பெட்டு சிங்** (பிறப்பு:25 நவம்பர் 1964 ,இறப்பு: 4 அக்டோபர் 2013) ஒரு தன்பாலீர்ப்பு பெண் செயற்பாட்டாளராவர்,இந்தியாவின் கொல்கத்தாவில் உள்ள இராணுவ குடும்பத்தில் பிறந்த இவர், லெஸ்பியன் உரிமைகளுக்காக போராடுவதற்காக 1997 ஆம் ஆண்டில் டெல்லியில் உள்ள நாஸ் அறக்கட்டளையின் கீழ் *சங்கினி அறக்கட்டளை* என்ற தன்னார்வ தொண்டு நிறுவனத்தை நிறுவியுள்ளார். இந்த தன்னார்வ தொண்டு நிறுவனம், பெண்கள் மீது ஈர்க்கப்படும் பெண்கள் மற்றும் பெண்ணாகப் பிறந்தும் ஆணாக உணரும் நபர்கள் ஆகியோரின் நலன்காக்க அவசரகால பதில் சேவைகளை வழங்கிவருகிறது. உரிமை மீறல்களை எதிர்கொள்ளும் பால்புதுமையினருக்கு (லெஸ்பியன், இருபாலினம் மற்றும் திருநங்கை) தேவையான ஆலோசனைகள், உரிமைகள், சுகாதார திட்டங்கள் மற்றும் உதவிகளை வழங்கி வரும் இந்தியாவின் மிகப் பழமையான அரசு சாரா அமைப்பாகும். சங்கினி இந்தியாவில் பதிவுசெய்யப்பட்ட சில லெஸ்பியன் அமைப்புகளில் முதன்மையானதாகும்.
# பெட்டு சிங்

## ஆரம்ப கால வாழ்க்கை

பெட்டு சிங் மீரட்டில் உள்ள சோபியா பெண்கள் பள்ளியில் தனது பள்ளிக்கல்வியை முடித்த இவர், மீரட் பல்கலைக்கழகத்தில் கல்லூரிப் படிப்பை முடித்துள்ளார். கல்லூரி பாடகர் குழுவில் இடம்பெற்றிருந்த இவர், மீரட் பல்கலைக்கழகத்தின் இந்திய மாணவர் கூட்டமைப்பு தலைவராகவும் இருந்துள்ளார். பின்னர் தெற்கு தில்லியிலுள்ள தொழிற்கல்வி நிறுவனத்தில் படித்துள்ளார். சிறுவயதிலிருந்தே சைக்கிள் ஓட்டுதல், ஹாக்கி, கைப்பந்து போன்ற விளையாட்டுகளில் ஈடுபட்டுள்ளதோடு, கராத்தேவில் பிளாக் பெல்ட் மற்றும் ஜூடோ பயிற்சியும் பெற்றுள்ளார். முன்னதாக தில்லியில் பாதுகாப்பு அதிகாரியாக பணிபுரிந்துள்ளார். பின்னர் டெல்லியின் ஆர்.கே.புரத்தில் சாப்பாட்டு மேசைகள் வணிகத்திலும் ஈடுபட்டுள்ளார்.
# பெட்டு சிங்

## செயற்பாடுகள்

தங்களின் பாலின அடையாளத்தை சரிவர புரிந்து கொள்ள இயலாத பெண்கள், பால்புதுமையில் தங்களை பொருத்திக்கொள்ள விரும்பும் பெண்கள் போன்றோர் எதிர்கொள்ளும் இடர்பாடுகள், கேலிகள், கிண்டல்கள்,பாகுபாடுகள் போன்ற பிரச்சினைகளைக் கையாள்வதில் பெண்களுக்கு உதவுவதற்காக 1997 ஆம் ஆண்டில் பெட்டு சிங் சங்கினி அமைப்பை தொடங்கினார்.தன்னை ஒரு தற்பாலிர்ப்பு கொண்ட பெண்ணாக அடையாளம் கண்டுகொண்டுள்ள இவர்,சங்கினி அமைப்பைத் தொடங்கியபோது கேத் என்ற பெண்ணுடன் உறவில் இருந்துள்ளார். டெல்லியில் உள்ள வசந்த் குஞ்ச் பகுதியில் தங்களைப் போன்ற பெண்களுக்கான தங்குமிடத்தை நடத்த ஆரம்பித்தனர். மேலும் மற்றொரு நண்பருடன் இணைந்து மாயா ஷங்கருடன் சங்கினிக்காக பணியாற்றியுள்ளார். தற்பாலிர்ப்பு பெண்கள் ஆலோசனை பெற தங்களை அணுக ஏதுவாக இலவச அழைப்பு எண் ஒன்றை அமைத்து, அதன் மூலம் எந்த நேரத்திலும் தேவைப்படும் பெண்கள் அமைப்பினரை அணுக ஏற்பாடுசெய்தனர். மேலும் பெண்கள் சந்திக்கும் பிரச்சினைகளைப் பற்றி விவாதிக்கவும் உதவி தேவைப்படுபவர்களுக்கு உதவவும் பல்வேறு இடங்களில் குழுக் கூட்டங்களையும் நடத்தியுள்ளனர். சங்கினியின் கவனம் அவசர உதவி அளித்தால் மற்றும் லெஸ்பியன் சமூக பெண்களை ஒருங்கிணைத்து கட்டியெழுப்புவதில் முதன்மையாக இருந்தது. மேலும் தற்பாலிர்ப்பு பெண்களுக்கு எதிரான குடும்ப வன்முறை பிரச்சினைகளுக்கு தீர்வு காணவும், சட்டப்பாதுகாப்புடன் அவர்கள் தங்கள் வீடுகளை விட்டு வெளியேறவும் அவர்களுக்கான வேலை மற்றும் தொழில் வாய்ப்புகளை ஏற்படுத்தி கொடுக்கவும் உதவியது. சங்கினி அமைப்பு தில்லியிலிருந்து கல்கத்தா, பம்பாய் மற்றும் பெங்களூரு ஆகிய இடங்களுக்கு தனது செயல்பாடுகளை விரிவுபடுத்தியுள்ளது.  
2000 ஆம் ஆண்டு முதல், சங்கினி அமைப்பினர், கல்லூரிகளுக்குச் சென்று பாலீர்ப்பு பற்றியும், பாலின தேர்வுகளைப் பற்றிய விழிப்புணர்வை மென்மேலும் அதிகரிக்கவும், தற்பாலிர்ப்பு, இருபாலீர்ப்பு மற்றும் மூன்றாம் பாலினம் பற்றிய அடையாளப் புரிதல் இல்லாத பெண்கள் எதிர்கொள்ளும் மனநல பிரச்சனைகள் குறித்த கலந்துரையாடல்களை நடத்தத் தொடங்கினார். மேற்சொன்ன தலைப்புகளில் வெளியான திரைப்படங்களை திரையிட்டுள்ளனர். அத்தோடு அவர்கள் திகார் பெண்கள் சிறையில் பாதுகாப்பான உடலுறவு குறித்த விழிப்புணர்வை பரப்பும் முயற்சியையும் தொடங்கியுள்ளனர்.
# பெட்டு சிங்

## விருதுகள்

பெட்டு சிங்கிற்கு மே 31, 2015 அன்று காஷிஷ் ரெயின்போ போராளி விருது வழங்கப்பட்டது. மரணத்திற்கு பின்பாக இந்த விருதை பெற்றுள்ள முதல் நபர் இவரே. காஷிஷ் மும்பை சர்வதேச பால்புதுமையினர் திரைப்பட விழாவால் 2015 இல் நிறுவப்பட்ட இவ்விருது, ந.ந.ஈ.தி உரிமைகளில் பணிபுரியும் ந.ந.ஈ.தி நபர்களை அங்கீகரிக்கும் விதமாக வழங்கப்படுகிறது..
# பெட்டு சிங்

## இறப்பு

பெட்டு சிங் தனது 49வது வயதில், அக்டோபர் 3, 2013 அன்று மரணித்துள்ளார்.
# ஷீலா தர்

**ஷீலா தர்** (1929 - 26 ஜூலை 2001) இந்தியாவின் புது தில்லியில் வசித்து வந்த எழுத்தாளரும், கிரானா கரானா வகைப் பாடகருமாவார். இசை மற்றும் இசைக்கலைஞர்கள் பற்றிய மூன்று புத்தகங்களை உள்ளடக்கிய அவரது எழுத்துக்களுக்காக பரவலாக அறியப்பட்டுள்ளார். டெல்லி பல்கலைக்கழகத்தில் ஆங்கில இலக்கியத்தைக் கற்பித்து வந்த இவர், பொருளாதார நிபுணரும் பிரதமர் இந்திரா காந்தியின் ஆலோசகருமான பி.என்.தாரின் மனைவி ஆவார்.  
லேடி ஹார்டிங் மருத்துவக் கல்லூரியில் இருந்து வெளியேறிய பிறகு, ஷீலா இந்துக் கல்லூரியில் சேர்ந்தார் மேலும் 1950 ஆம் ஆண்டில் டெல்லி பல்கலைக்கழக ஆங்கில இலக்கியத்தில் ஹானர்ஸ் படிப்பை முடித்துள்ளார். பாஸ்டன் பல்கலைக்கழகம் சும்மா கம் லாட் விருதை இவரது முதுகலை படிப்பிற்காக வழங்கியுள்ளது, டெல்லி பல்கலைக்கழகத்தில் உள்ள பெண்கள் கல்லூரிப் பிரிவான மிராண்டா ஹவுஸில் சிறிது காலம் ஆங்கில இலக்கியம் கற்பித்துள்ள இவர், அரசாங்கத்தின் புத்தக பதிப்பகம் மற்றும் வெளீயிடுகள் பிரிவில் பணியில் சேர்ந்துள்ளார்.  
ஷீலா, 1940கள் மற்றும் 50களில் தில்லியில் இருந்த இசைக்கலைஞர்களான மாதுர் காயஸ்தாக்களின் வாழ்க்கை முறையைப் பற்றி *ராகா ன் ஜோஷ்* என்ற புத்தகத்தை வெளியிட்டுள்ளார். இவரது அதிகாரத்துவ வாழ்க்கையின் அனுபவங்கள் மற்றும் படே குலாம் அலி கான், கேசர்பாய் கெர்கர், பிரான்நாத் மற்றும் பேகம் அக்தர் போன்ற இசைக்கலைஞர்களின் வாழ்க்கையின் நிகழ்வுகளை உள்ளடக்கி எழுதப்பட்டுள்ளது.  
ஷீலா தர் எழுதிய மேலும் இரண்டு புத்தகங்கள் ஹிந்துஸ்தானி பாரம்பரிய இசை மற்றும் அதன் பயிற்சியாளர்களின் உலகம் பற்றிய அவரது நுண்ணறிவை வெளிப்படுத்தும் விதத்தில் அமைந்துள்ளது.
# ஆத்மியா ராஜன்

**ஆத்மியா ராஜன்,** இந்தியாவின் கேரள மாநிலத்தைச் சேர்ந்த திரைப்பட நடிகையாவார். பெரும்பாலும்மலையாளம் மற்றும் தமிழ் மொழி திரைப்படங்களிலேயே நடித்து வருகிறார்.
# ஆத்மியா ராஜன்

## தனி வாழ்க்கை

ஆத்மியா, 23 டிசம்பர் 1989 அன்று கேரளாவின் கண்ணூரில் பெற்றோர்களான கே.வி.ராஜன் (தந்தை) மற்றும் பத்மினி ராஜன் (தாய்) ஆகியோருக்குப் பிறந்துள்ளார். மங்களூரில் உள்ள ஸ்ரீ தேவி நர்சிங் கல்லூரியில் நர்சிங் பட்டப்படிப்பை முடித்துள்ள இவர், சனூப் கே நம்பியாரை 25 ஜனவரி 2021 அன்று கண்ணூரில் திருமணம் செய்துள்ளார்.
# ஆத்மியா ராஜன்

## தொழில்

2009 ஆம் ஆண்டு வெள்ளத்தூவல் என்ற மலையாள படத்தின் மூலம் நடிகையாக அறிமுகமானார் ஆத்மியா. இவர் கதாநாயகியாக நடித்த முதல் படம் தமிழ்த் திரைப்படமான *மனம் கொத்தி பறவையில்* சிவகார்த்திகேயனுக்கு இணையாக கிராமத்து பெண்வேடத்தில் நடித்துள்ளார். அதன் பின்னரே மலையாளத்தில் கதாநாயகியாக ரஞ்சன் பிரமோத்தின் *ரோஸ் கிடாரினாலில்* நடித்துள்ளார், இப்படத்தில், அவர் விமான பயிற்சியாளரின் பாத்திரத்தில், இரண்டு காதலர்களுக்கு இடையில் சிக்கிய அப்பாவி பெண்ணாக நடித்துள்ளார். 2014 ஆம் ஆண்டில், *போங்கடி நீங்களும் உங்க காதலும்* படத்திலும், 2016 ஆம் ஆண்டில் *அமீபா* படத்திலும் நடித்துள்ளார் *ஜோசப்* (2018) மற்றும் *மார்கோனி மாத்தாய்* (2019) போன்ற படங்களில் முக்கியமான வேடங்களில் நடித்துள்ளார்.
# ஆத்மியா ராஜன்

## திரைப்படவியல்

| 2009 | *வெள்ளத்தூவல்* | ரேஷ்மி | மலையாளம் |
| --- | --- | --- | --- |
| 2012 | *மனம் கொத்தி பறவை* | ரேவதி | தமிழ் |
| 2013 | *ரோஸ் கிட்டரினல்* | தாரா | மலையாளம் |
| 2014 | *போங்கடி நீங்களும் உங்க காதலும்* | திவ்யா | தமிழ் |
| 2016 | *அமீபா* | நிமிஷா | மலையாளம் |
| 2018 | *ஜோசப்* | ஸ்டெல்லா பீட்டர் |  |
| *நாமம்* | ரீனா |  |  |
| 2019 | *மார்கோனி மாத்தாய்* | அண்ணா |  |
| *காவியன்* | மாதங்கை குமரவேல் | தமிழ் |  |
| *வெள்ளை யானை* | வேண்டாம் அமிர்தம் | தமிழ் |  |
| 2022 | *அவியல்* | நிதுலா | மலையாளம் |
| *புழு* | ராதிகா |  |  |
| *சேகர்* | இந்து சேகர் | தெலுங்கு |  |
| *ஜான் லூதர்* | ஜெஸ்ஸி ஜான் லூதர் | மலையாளம் |  |
| *அத்ரிஷ்யம்* | ஷாலினி |  |  |
| *யுகி* | தமிழ் |  |  |
| *ஷெஃபீக்கின்டே சந்தோஷம்* | மெர்லின் | மலையாளம் |  |
| 2023 | "பத்திரம்" | ** | } |
# ஆத்மியா ராஜன்

## விருதுகள் மற்றும் பரிந்துரைகள்

| 2019 | கேரள திரைப்பட விமர்சகர்கள் சங்க விருதுகள் | சிறப்பு ஜூரி விருது | *ஜோசப்*, *நாமம்* | வெற்றி | } |
| --- | --- | --- | --- | --- | --- |
# ராதிகா பிரமல்

ராதிகா பிரமல் இந்தியாவின் முதல்தர பயணப்பைகள் மற்றும் பெட்டிகள் நிறுவனமான விஐபி இண்டஸ்ட்ரீஸ் லிமிடெட் நிறுவனத்தின் நிர்வாக துணைத் தலைவராவார். முன்னதாக ராதிகா, 2010-2017 ஆண்டுகளில் விஐபி நிறுவனத்தின் நிர்வாக இயக்குநராக இருந்தார், மேலும் அவர் 2000-2004 ஆண்டுகளில் அந்நிறுவனத்தின் விற்பனை மற்றும் சந்தைப்படுத்தல் துறைகளிலும் பணியாற்றியுள்ளார். வெளிப்படையாக தன்னை ஒரு தற்பாலிர்ப்பு கொண்ட பெண்ணாக வெளிப்படுத்திக்கொண்ட இந்தியாவின் வணிகத் தலைவர்களில் ராதிகா பிரமல் முதன்மையானவராவார்.  
பிராசெனோஸ் கல்லூரியில் தத்துவம் மற்றும் பொருளாதாரம் படிப்பில் இளங்கலை படிப்பை முடித்துள்ள ராதிகா, 2000 ஆம் ஆண்டில் ஆக்ஸ்போர்டு பல்கலைக்கழகத்தின் பட்டதாரியானார். 2006 ஆம் ஆண்டில் ஹார்வர்ட் வணிக பள்ளியில், முதுகலை வணிக மேலாண்மை படித்துள்ளார்.  
திலீப் மற்றும் கீதா பிரமல் அவர்களின் மகளும், இந்தியாவின் பிரபலமான வணிகக்குடும்பங்களில் ஒன்றான விஐபி நிறுவனத்தின் நிர்வாக இயக்குனருமாக இருந்த ராதிகாவுக்கும் டென்னசியில் பிறந்த அமெரிக்கரான அமண்டாவுக்கும் லண்டனில் திருமணம் நடந்தது.
# மலேசிய அறிவியல், தொழில்நுட்பம் மற்றும் புத்தாக்க அமைச்சு

**மலேசிய அறிவியல், தொழிநுட்பம் மற்றும் புத்தாக்க அமைச்சு** (மலாய்: *Kementerian Sains, Teknologi dan Innovatif Malaysia*; ஆங்கிலம்: *Ministry of Science, Technology and Innovation Malaysia*) (**MOSTI**) என்பது அறிவியல், தொழினுட்பம் மற்றும் புத்தாக்கங்களின் மேம்பாட்டுக்குப் பொறுப்பு வகிக்கும் மலேசிய அரசாங்கத்தின் அமைச்சு ஆகும்.  
இந்த அமைச்சு புத்ராஜெயாவில் மத்திய அரசாங்க நிர்வாக வளாகத்தில் (*Federal Government Administration Complex*) உள்ளது. 2023-ஆம் ஆண்டு புள்ளிவிவரங்களின்படி இந்த அமைச்சில் 3,530 பேர் பணியாற்றுகின்றனர்.  
அன்வார் இப்ராகிம் அமைச்சரவையில், அந்த அமைச்சகத்தின் பெயரில் இருந்து புத்தாக்கத் துறை (Innovation Portfolio) இடைக்காலத்திற்கு நீக்கப்பட்டது; மலேசிய அறிவியல், தொழில்நுட்ப அமைச்சு என மறுபெயரிடப்பட்டது. 2022 டிசம்பர் 3-ஆம் தேதி முதல் சாங் லி காங் (Chang Lih Kang) என்பவர் மலேசிய அறிவியல், தொழினுட்பம் மற்றும் புத்தாக்க அமைச்சராக உள்ளார்.
# மலேசிய அறிவியல், தொழில்நுட்பம் மற்றும் புத்தாக்க அமைச்சு

## துறைகளும் பிரிவுகளும்

### திட்டமிடல் துறைகள்

- உத்திசார் திட்டமிடல் பிரிவு (*Strategic Planning Division*)
- உத்திசார் தரவு மற்றும் தொலைநோக்கு தொழில்நுட்பப் பிரிவு (*Strategic Data and Foresight Technology Division*)
- மலேசிய அறிவியல் மற்றும் தொழில்நுட்பத் தகவல் மையம் (*Malaysian Science and Technology Information Centre*) (**MASTIC**)
- கலாசாரச் சேவைகள் பிரிவு (*STI and Culturation Services Division*)
- தேசிய கோளரங்கம் (*National Planetarium*)
- தேசிய அறிவியல் மையம் (*National Science Centre*)
# மலேசிய அறிவியல், தொழில்நுட்பம் மற்றும் புத்தாக்க அமைச்சு

## துறைகளும் பிரிவுகளும்

### தொழில்நுட்ப மேம்பாடு, வணிகமயமாக்கல் சேவைகள் துறை

- உத்திசார் தொழினுட்பம் மற்றும் S&T பயன்பாடுகள் பிரிவு (*Strategic technology and S&T Applications Division*)
- தேசிய நானோ தொழில்நுட்ப மையம் (*National Nanotechnology Centre*) (**NNC**)
- வணிகமயமாக்கல் பிரிவு (*Commercialization Division*)
- நிதிப் பிரிவு (*Fund Division*)
# மலேசிய அறிவியல், தொழில்நுட்பம் மற்றும் புத்தாக்க அமைச்சு

## துறைகளும் பிரிவுகளும்

### மேலாண்மைத் துறை

- மனிதவள மேலாண்மை பிரிவு (*Human Resource Management Division*)
- நிதிப் பிரிவு (*Finance Division*)
- வளர்ச்சிப் பிரிவு (*Development Division*)
- கணக்குப் பிரிவு (*Account Division*)
- தகவல் தொழில்நுட்ப மேலாண்மை பிரிவு (*Information Technology Management Division*)
- நிர்வாகப் பிரிவு (*Administration Division*)
# மலேசிய அறிவியல், தொழில்நுட்பம் மற்றும் புத்தாக்க அமைச்சு

## துறைகளும் பிரிவுகளும்

### பொதுச் செயலாளரின் கீழ் உள்ள பிரிவுகள்

- சட்டப் பிரிவு (*Legal Unit*)
- பெரு நிறுவன தொடர்பு பிரிவு (*Corporate Communication Unit*)
- உள் தணிக்கை பிரிவு (*Internal Audit Division*)
- ஒழுங்கமைவு பிரிவு (*Integrity Unit*)
- பன்னாட்டுப் பிரிவு (*Account Division*)
# மலேசிய அறிவியல், தொழில்நுட்பம் மற்றும் புத்தாக்க அமைச்சு

## துறைகளும் நிறுவனங்களும்

- **அணுசக்தி உரிம வாரியம்**
- (*Atomic Energy Licensing Board)* (**LPTA**)
- (*Lembaga Perlesenan Tenaga Atom)*
- Atomic Energy Licensing Board
- **மலேசிய வேதியியல் துறை**
- (*Department of Chemistry Malaysia)*
- (*Jabatan Kimia Malaysia)*
- Department of Chemistry Malaysia
- **மலேசிய அணுசக்தி நிறுவனம்**
- (*Malaysian Nuclear Agency)*
- (*Agensi Nuklear Malaysia)*
- Malaysian Nuclear Agency
- **மலேசிய விண்வெளி நிறுவனம்**
- (*Malaysian Space Agency)* (**MYSA**)
- (*Agensi Angkasa Malaysia)*
- Malaysian Space Agency
# இங்கா (புதினம்)

***இங்கா*** (2014) என்பது பொய்ல் சென்குப்தாவால் இந்தியப் பின்னணியைக் கொண்டு எழுதப்பட்ட ஆங்கில புதினமாகும். ராபா என்ற தமிழ் பிராமணப் பெண்ணின் வாழ்க்கையையும் அதன் போராட்டங்களைச் சுற்றிம் இப்புதினத்தின் கதை எழுதப்பட்டுள்ளது.  
செங்குப்தா பிரபலமான நாடக ஆசிரியராகவும் நாடக ஆளுமையாகவும் குழந்தைகளுக்கான கதை எழுத்தாளராகவும் அறியப்பட்டுள்ளார்.இவரால் எழுதப்பட்ட முதல் புதினம் "*இங்கா*" ஆகும். இந்த புத்தகம் அதிகாரப்பூர்வமாக 30 அக்டோபர் 2014 அன்று இந்தியாவின் பெங்களூருவில் வெளியிடப்பட்டுள்ளது.
# இங்கா (புதினம்)

## கதைக்கரு

இருண்மையான ஆணாதிக்க ரகசியங்கள், பாரம்பரியங்கள் நிறைந்த தமிழ் பிராமண குடும்பத்தில் பிறந்த ராபா, டெல்லியில் வளர்க்கப்படுகிறாள், அங்கு அவளுக்கு கிடைக்கும் 'ஆங்கில' கல்வி அவளுக்கு கவர்ச்சிகரமான வெளிநாட்டு இலக்கியத்தை அறிமுகப்படுத்துகிறது. மேலும் கோடை விடுமுறைகளில் கேரளாவில் உள்ள தங்கள் குடும்ப வீட்டிற்கு சென்று, அங்கு தனது சகோதரியான இங்காவுடன் தங்குகிறார். இரண்டு பெண்களின் வாழ்க்கையும் கடினமான, வலி நிறைந்த பாதையில் செல்லுகிறது. ராபா இறந்து நாற்பது ஆண்டுகளுக்குப் பிறகு, ராபாவின் கணவர் அவளது நாட்குறிப்புகளை கண்டெடுத்து புத்தகமாக வெளியிடுகிறார், அதில் அவளது குடும்பத்திற்கு எதிரான போராட்டம், அவளது திருமணம் மற்றும் இங்காவுடனான அவளது இறுதி சந்திப்பு. ஏக்கம் மற்றும் நம்பிக்கை, ஏளனம் மற்றும் ஆத்திரம், அற்புதங்கள் மற்றும் கனவுகள், அர்ப்பணிப்பு மற்றும் முற்றிலும் நிராகரிப்பு ஆகிய எல்லாம் நிறைந்து எழுதப்பட்டுள்ள சோகமான கதையாக அது உள்ளது.
# இங்கா (புதினம்)

## வெளியீடு

இந்த புதினம் அதிகாரப்பூர்வமாக 30 அக்டோபர் 2014 அன்று இந்தியாவின் பெங்களூரில் வெளியிடப்பட்டுள்ளது .இந்திய எழுத்தாளர் சசி தேஷ்பாண்டே வெளியிட, யுனெஸ்கோவுக்கான முன்னாள் தூதர் சிரஞ்சீவ் சிங் இதன் முதல் பிரதியை வாங்கி வெளியிடப்பட்டது.
# பெஞ்சமின் தைமரி

| 28 ஜூலை 2000  
<div> கோரேஸ்வர், பக்சா, அசாம்</div> |
| --- |
**பெஞ்சமின் தைமரி** (அஸ்ஸாமி : **বেঞ্জামিন দৈমাী** ; பிறப்பு 28 ஜூலை 2000) இந்தியாவின் அறுபத்தேழாவது தேசிய திரைப்பட விருதுகள் விழாவில் நடுவர் குழுவின் சிறப்பு விருதினைப் வென்ற முதல் தற்பாலீர்ப்பு கொண்ட ஆணாக அடையாளப்படுத்திக்கொண்ட இந்திய நடிகராவார். ஆவார். 2021 ஆம் ஆண்டில் ஜோனகி பொருவா (மின்மினிகள்) என்ற அசாமிய திரைப்படத்தில் நடித்ததற்காக இவ்விருதைப் பெற்றுள்ளார். 2020 ஆம் ஆண்டு ஆசிய பால்புதுமையினர் திரைப்பட விழாவிலும் சிறந்த நடிகருக்கான விருதையும் பெற்றுள்ளார்.  
பெஞ்சமின், அசாம் மாநிலம் பக்சா மாவட்டத்தில் உள்ள கோரேஸ்வர் நகரில் பிறந்துள்ளார். திரைப்படங்களில் நடிப்பதோடு, அசாமிய ஆடை அலங்கார துறையில் ஒப்பனைக் கலைஞராக பணியாற்றி வருகிறார்.
# பெஞ்சமின் தைமரி

## ஆரம்ப கால வாழ்க்கை

பெஞ்சமின் தைமரி அசாமின் கோரேஸ்வரரில் பிறந்துள்ளார், இவரது தற்பாலீர்ப்பு கொண்ட ஆண் என்ற பாலின தேர்வினை, இவரது பெற்றோர் மற்றும் இரண்டு சகோதரிகளைக் கொண்ட குடும்பத்தினர் அனைவருமே இவருடன் நின்று, இவரை ஆதரித்துள்ளனர்.
# ராதிகா வாஸ்

**ராதிகா வாஸ்** (பிறப்பு 1973) இந்தியாவைச் சேர்ந்த மேடை நகைச்சுவை நடிகரும் எழுத்தாளருமாவார். மும்பையில் பிறந்துள்ள வாஸ், சென்னையில் விளம்பர நிர்வாகியாக பணிபுரிந்துள்ளார். நியூயார்க்கில் உள்ள சிரக்கியூஸ் பல்கலைக்கழகத்தில் விளம்பரப் படிப்பில் முதுகலைப் பட்டம் பெற்றுள்ளார்.
# ராதிகா வாஸ்

## வாழ்க்கை வரலாறு

ராதிகா வாஸ், நாடகத் திறமையை கற்றுக்கொள்ள, கிரவுண்ட்லிங்ஸ் பள்ளி (லாஸ் ஏஞ்சல்ஸ்) மற்றும் இம்ப்ரூவல்யூஷன் (நியூயார்க்) போன்ற மேம்பட்ட நாடக வகுப்புகளுக்கு சென்று பயிற்சி பெற்றுள்ளார். இந்த வகுப்புகள், நடிகராகவும் எழுத்தாளராகவும் செயல்பட இவருக்கு உதவியுள்ளதாக பேட்டிகளில் கூறியுள்ளார்; 2014 ஆம் ஆண்டில், அவர் நியூயார்க்கிலும், இந்திய நகரங்களான மும்பை, சென்னை, பெங்களுரு, கொச்சி, குர்கான் மற்றும் டெல்லியில் பெண்மைக்கு மாறானவள்: உரிமைக்கான புதைகுழிகள் என்ற நாடகத்தை நிகழ்த்தியுள்ளார். அதே ஆண்டில் செப்டம்பர் மாதம் அவரது பழையது, கோபக்காரன், மயிரடர்ந்தவன் என்ற தலைப்பிலான நாடகமும் நடிக்கப்பட்டுள்ளது. நிகழ்ச்சி ஒன்றில் நிர்வாணமாக நடித்தது இந்திய பார்வையாளர்களை அதிர்ச்சியடைய செய்துள்ளது. *டைம்ஸ் ஆஃப் இந்தியா பத்திரிகையில்* பல்வேறு சிறு கட்டுரைகளையும் இவர் எழுதியுள்ளார். பிரபல மேடைச் சிரிப்புரை நடிகர்களான பேட்ரிஸ் ஓ நீல் மற்றும் பில் ஹிக்ஸ் போன்றோரை தனக்கு முன்னோடியாக கருதி நிகழ்ச்சிகளை வடிவமைத்துள்ளார். நாடியா பி. மன்சூருடன் சர்க்கரையும் கொழுப்பும் என்ற இணையத்தொடரை இணைந்து உருவாக்கியுள்ளார். இது கோதம் விருதை வென்றது குறிப்பிடத்தக்கது மேலும் இந்த தொடர் தற்போது அமேசான் நிறுவன தாயாரிப்பிலுள்ளது..
# தான்யமாலினி

**தன்யமாலா** மற்றும் **தானியமாலி** என்றும் குறிப்பிடப்படும் **தான்யமாலினி**, இந்து இதிகாசமான *ராமாயணத்தில்* அரக்கனும் எதிரியுமான ராவணனின் இரண்டாவது மனைவியாவார். ராமாயண இதிகாசத்தில் அரிதாகவே குறிப்பிடப்பட்டுள்ள இவர், லட்சுமணனுக்கு இணையான வீரனாகவும் இராவணப் படைக்கு தலைமையேற்று போரை நடத்திய அதிகாயாவின் தாயாகப் புகழ் பெற்றவர் . தமிழில் எழுதப்பட்டுள்ள கம்பராமாயணத்தில் அதிகாயன் தான்யமாலினியின் வளர்ப்பு மகனாக குறிப்பிடப்பட்டுள்ளது. *ராமாயணத்தின்* வேறு சில பதிப்புகளில், தானியமாலினிக்கும் இராவணனனுக்கும், அதிகாயன், நராந்தகா, தேவந்தகா மற்றும் திரிஷிரா என்ற நான்கு மகன்கள் இருந்ததாக குறிப்பிடப்பட்டுள்ளது.  
தான்யமாலினி, மண்டாேதரியின் தங்கையும், மயனின் இளைய மகளுமாவார்.இவரை, மென்மையான மற்றும் அக்கறையுள்ள பெண்ணாக குறிப்பிடப்பட்டுள்ளது மேலும் ராவணனை அவமதித்த சீதையை ராவணனின் கோபத்திலிருந்து பெரும்பாலான சமயங்களில் தான்யமாலினியே காப்பாற்றியதாக சில ராமாயண பதிப்புகளில் குறிப்பிடப்படுகிறார்.
# நிகழ்காலத்திற்கு முன்

**நிகழ் காலத்திற்கு முன்** (Before Present (BP) என்பதை **தற்போதைய ஆண்டுகளுக்கு முன்** அல்லது **தற்போதைக்கு முந்தைய காலம்** அல்லது **தற்காலத்திற்கு முந்தைய ஆண்டுகள்** என்றும் அழைக்கப்படும். இது நடைமுறையில் தொல்லியல், புவியியல் மற்றும் பிற அறிவியல் துறைகளில் பயன்படுத்தப்படும் கதிரியக்கக்கரிமக் காலக்கணிப்பு நேர அளவாகும். மேலும் இது அணு ஆயுத சோதனைகள், செயற்கையாக வளிமண்டலத்தில் உள்ள கார்பன் ஐசோடோப்புகளின் விகிதத்தை மாற்றுவதற்கு முந்தைய காலத்தை குறிக்க அறிவியல் அறிஞர்கள் இதனை பயன்படுத்தினர்.
# நிகழ்காலத்திற்கு முன்

## பயன்பாடு

நிகழ் காலத்திற்கு முன் என்ற அளவுகோல் சில நேரங்களில் கதிரியக்கக்கரிமக் காலக்கணிப்பு அல்லாத புவி அடுக்குப் படுகையியல் மூலம் நிறுவப்பட்ட காலத்திற்கு பயன்படுத்தப்படுகிறது. இந்த பயன்பாடு வான் டெர் ப்ளிச்ட் & ஹாக், பரிந்துரைத்ததில் இருந்து வேறுபடுகிறது. அதைத் தொடர்ந்து குவாட்டர்னரி சயின்ஸ் விமர்சனங்கள் இரண்டும் வெளியீடுகள் "a" ("ஆண்டுக்கு", இலத்தீன் மொழிக்கான அலகைப் பயன்படுத்த வேண்டும் என்று கோரியது.  
சில தொல்பொருள் ஆராய்ச்சியாளர்கள் இந்த காலகட்டங்களுக்கான அளவீடு செய்யப்படாத தேதிகளுக்கான சொற்களஞ்சியமாக நிகழ் காலத்திற்கு முன், கிமு மற்றும் கிபி என்ற சிறிய எழுத்துக்களைப் பயன்படுத்துகின்றனர்.  
கோபன்ஹேகன் பல்கலைக்கழகத்தில் உள்ள பனி மற்றும் காலநிலை மையம் கிபி 2000க்கு முன்பு என்பதற்கு "b2k" என்ற குறியீட்டை முன்மொழிந்துள்ளது. இது கிரீன்லாந்து நாட்டின் ஐஸ் கோர் குரோனாலஜி 2005 (GICC05) கால அளவை அடிப்படையாகக் கொண்டது.
# நிகழ்காலத்திற்கு முன்

## அலகு மாற்றம்

கிரிகோரியன் நாட்காட்டியின் 1 சனவரி 1950 நாளை மையமாகக் கொண்டு **நிகழ் காலத்திற்கு முன்** சகாப்தம் கணக்கிடப்படுகிறது.
# கௌரி ஹப்பா

**கௌரி ஹப்பா** (Gowri Habba) என்பது கர்நாடகாவில் விநாயக சதுர்த்திக்கு ஒரு நாள் முன்பு கொண்டாடப்படும் இந்து பண்டிகையாகும் .  
இந்த திருவிழா விநாயகரின் தாயாக போற்றப்படும் கௌரி தேவியை கொண்டாடுகிறது. இது பொதுவாக திருமணமான பெண்களால் அனுசரிக்கப்படுகிறது. மேலும், கர்நாடகாவில் கொண்டாடப்படும் ஒரு குறிப்பிடத்தக்க பண்டிகையாக உள்ளது. இந்த பண்டிகை, உத்தரப்பிரதேசம், பீகார், ஜார்க்கண்ட், ராஜஸ்தான், சத்தீஸ்கர், மகாராஷ்டிரா மற்றும் மத்தியப் பிரதேசம் ஆகிய வட இந்திய மாநிலங்களில் **ஹர்தாலிகா** என்று அழைக்கப்படுகிறது. விநாயகரின் தாயும் சிவனின் மனைவியுமான கௌரி, தனது பக்தர்களுக்கு தைரியத்தையும் சக்தியையும் அளிக்கும் திறனுக்காக இந்தியா முழுவதும் வணங்கப்படுகிறார். கௌரி ஆதி சக்தி மகாமாயாவின் அவதாரம் என்பது இந்து மக்களின் நம்பிக்கையாக உள்ளது. கௌரி சிவனின் சக்தியாக உள்ளார். தாடிகே அல்லது பாத்ரா மாதத்தின் மூன்றாம் நாளில், திருமணமான பெண்கள் தன் பெற்றோர் வீட்டிற்கு வருவதைப் போல கௌரி வீட்டிற்கு வருவாள் என்று நம்பப்படுகிறது. மறுநாள் அவரை மீண்டும் கைலாசத்திற்கு அழைத்துச் செல்வது போல அவரது மகன் விநாயகர் வருகிறார் என்று புராணம் சொல்கிறது.  
சொர்ண கௌரி விரதம் அம்மனை சாந்தப்படுத்துவதற்காக நடத்தப்படுகிறது என்றும் இந்து மக்களால் கருதப்படுகிறது.
# கௌரி ஹப்பா

## சொர்ண கௌரி விரத சடங்குகள்

இந்த நாளில், திருமணமான பெண்கள், குளித்துவிட்டு, புதிய ஆடைகளை அணிந்து, குடும்பத்திலுள்ள சிறுமிகளை அலங்கரிப்பார்கள். பின்னர் அவர்கள் ஜலகௌரி அல்லது மஞ்சளால் செய்யப்பட்ட கௌரியின் அடையாளச் சிலையை 'ஸ்தாபனம்' செய்கிறார்கள். கௌரியின் வர்ணம் பூசப்பட்ட மற்றும் அலங்கரிக்கப்பட்ட களிமண் சிலைகள் உள்ளூர் சந்தையில் கிடைக்கிறது. அவ்வாறு அலங்கரிக்கப்பட்ட அம்மன் சிலையை அரிசி அல்லது கோதுமை தானியம் நிரப்பிய ஒரு தட்டில், வைத்து பூஜை செய்யப்படுகிறது. இந்த பூஜை அல்லது சடங்கு சுத்தம், அர்ப்பணிப்பு உணர்வுடன் செய்யப்படுகிறது. பின்னர், பூஜை செய்த பெண்கள் கோவில்களுக்கும் அல்லது இந்த பண்டிகையை செய்த மற்றொருவரின் வீட்டிற்கும் செல்கிறார்கள், அங்கு, அவரவர் வீட்டில் நிர்ணயிக்கப்பட்ட நடைமுறைகளின்படி சடங்குகள் செய்யப்படுகிறது.  
ஒரு மண்டபம், பொதுவாக வாழைமரக் கன்று மற்றும் மாவிலை தோரணங்களாலும், வண்ணமயமான பூக்களாலும் அலங்கரிக்கப்படுகிறது. கௌரி தேவி, பூமாலைகள், பருத்தியால் செய்யப்பட்ட ஆடை, மேலும் அணிகலன்களால் அலங்காரம் செய்யப்படுகிறார். பூக்கள் மற்றும் அட்சதையால் வழிபாடு மேற்கொண்ட பெண்கள் தங்கள் வலது மணிக்கட்டில் 'கௌரிதாரா' எனப்படும் பதினாறு முடிச்சுகள் கொண்ட புனித நூல் ஒன்றைத் தங்களின் வலது கையில் கட்டிக் கொள்கின்றனர். இந்த சடங்கு, கௌரியின் ஆசீர்வாதமாகவும், விரதத்தின் ஒரு பகுதியாகவும் உள்ளது. மேலும், பதினாறு முடிச்சுகளில் ஒவ்வொன்றும் சமய நடைமுறையின் போது மந்திரங்களால் வழிபடப்படுகிறது.  
திருவிழாவின் போது பாகின பிரசாதம் எனப்படும் தாம்பூலம் வழங்கப்படுகிறது. விரதத்தின் ஒரு பகுதியாக குறைந்தது ஐந்து பேருக்கு இவை வழங்கப்படுகின்றன. ஒவ்வொருவருக்கும், பொதுவாக மஞ்சள், குங்குமம், வளையல்கள், கருப்பு மணிகள் (மங்கலசூத்திரத்தில் பயன்படுத்தப்படுகிறது), ஒரு சீப்பு, ஒரு சிறிய கண்ணாடி, வெற்றிலை, பாக்கு, பழங்கள் தேங்காய், ரவிக்கை துண்டு, தானியங்களில் அரிசி, துவரம் பருப்பு பச்சை பருப்பு, கோதுமை அல்லது ரவை மேலும் வெல்லம் ஒரு கனசதுர வடிவில் வெட்டப்பட்டது போன்றவை இருக்கும். பாகினா எனப்படும் இந்த தாம்பூலம், பாரம்பரிய பொருளான புதிய முறங்களில் வழங்கப்படுகிறது. அதன் மேற்புரம் மஞ்சளால் வரையப்பட்டது. இவ்வாறு அனைத்து பொருட்களும் இருக்கும் ஒரு தாம்பூலம் பூஜை செய்த கௌரிதேவிக்கு அர்ப்பணிக்கப்படுகிறது. மீதமுள்ளவை திருமணமான பெண்களுக்கு வழங்கப்படுகிறது.
# கௌரி ஹப்பா

## புகைப்படங்கள்

சொர்ண கௌரிதேவி பண்டிகையைக் குறிக்கும் புகைப்படங்கள்:
# இலடாக்கிய மொழி

**லடாக்கி மொழி** என்பது இந்திய ஒன்றியப் பிரதேசமான லடாக்கில் பேசப்படும் ஒரு திபெத்திய மொழிக் குடும்பத்தைச் சேர்ந்த மொழிகளில் ஒன்றாகும். பௌத்தர்கள் ஆதிக்கம் செலுத்தும் லடாக்கின் லே மாவட்டத்தில் லடாக்கிய மொழி முதன்மை மொழியாகும். லடாக்கிய மொழி, திபெத்திய மொழிக் குடும்பத்தைச் சேர்ந்ததாக இருப்பினும், ஒன்றுடன் ஒன்றை பரஸ்பரம் புரிந்து கொள்ள முடியாது. திபெத்திய மொழியின் எழுத்துக்களை லடாக்கிய மொழியில் எழுதப்படுகிறது. அழிவின் விளிம்பில் உள்ள உலக மொழிகளில் லடாக்கிய மொழியும் ஒன்றாகும்.  
லடாக்கிய மொழியில் பல வட்டார வழக்குகள் உள்ளது. அவைகள்: லே நகரத்தில் லெஹ்ஸ்கட் வட்டார லடாக்கிய மொழியும், லே நகரத்தின் வடமேற்கில் பேசப்படும் சம்ஸ்கட் வட்டார வழக்கும், லே நகரத்தின் வடக்கே உள்ள நூப்ரா பள்ளத்தாகில் பேசப்படும் சாங்தாங் வட்டார வழக்கு மொழியும் பேசப்படுகிறது. லடாக்கின் சன்ஸ்கார் பகுதியில் பேசப்படும் லடாக்கிய மொழியின் சன்ஸ்காரி வட்டார வழக்கு மொழி பேசப்படுகிறது.
# இலடாக்கிய மொழி

## வகைப்பாடு

நிக்கோலஸ் டூர்னாட்ரே லடாக்கிய மொழி, பால்டி மொழி மற்றும் புர்கி மொழி ஆகியவை பரஸ்பர நுண்ணறிவின் அடிப்படையில் தனித்துவமான மொழிகளாக கருதுகிறார் (சான்ஸ்காரி வேறுபட்டது அல்ல). ஒரு குழுவாக அவர்கள் லடாக்கி-பால்டி அல்லது மேற்கத்திய தொன்மையான திபெத்தியர்கள் என்று அழைக்கப்படுகிறார்கள்..  
லடாக்கிய மொழியின் பேச்சுவழக்கு மொழியான சன்ஸ்காரி மொழி மற்றும் லாஹவுல் (இமாச்சலப் பிரதேசம்) மற்றும் பதார் (பல்தார்) ஆகியவற்றின் மேல் பகுதியில் உள்ள பௌத்தர்களால் பேசப்படுகிறது. இது ஸ்டோட், ஜுங், ஷாம் மற்றும் லுங்னா ஆகிய நான்கு உட்பிரிவுகளைக் கொண்டுள்ளது. இது பௌத்தர்களால் திபெத்திய எழுத்துக்களையும், முஸ்லீம் மற்றும் கிறிஸ்தவ லடாக்கியர்களால் அரபு எழுத்துக்களையும் பயன்படுத்தி எழுதப்படுகிறது.
# இலடாக்கிய மொழி

## கையால் எழுதப்பட்ட தாள்

லடாக்கி என்பது பொதுவாக திபெத்திய எழுத்துகளைப் பயன்படுத்தி எழுதப்படுகிறது. மேலும் லடாக்கிய மொழியின் உச்சரிப்பு மற்ற திபெத்திய மொழிகளை விட எழுதப்பட்ட பாரம்பரிய திபெத்திய மொழிக்கு மிக நெருக்கமாக உள்ளது. லடாக்கியர்கள் பல முன்னொட்டு, பின்னொட்டு மற்றும் தலை எழுத்துக்களை உச்சரிக்கிறார்கள். அவை பல திபெத்திய மொழிகளில், குறிப்பாக மத்திய திபெத்திய மொழியில் அமைதியாக இருக்கும்.[8] இந்தப் போக்கு லே நகரத்தின் மேற்குப் பகுதியிலும், பல்திஸ்தானில் எல்லைக் கட்டுப்பாட்டுக் கோட்டின் பாகிஸ்தானியப் பகுதியிலும் அதிகமாகக் காணப்படுகிறது. எடுத்துக்காட்டாக, ஒரு திபெத்தியர் ஸ்டா ('கோடாரி') என்பதை [tá] என்று உச்சரிப்பார், ஆனால் ஒரு லெஹ்பா [sta] என்று சொல்வார்.  
பேச்சு வழக்கான லடாக்கி மொழியை திபெத்திய மொழி எழுத்தில் எழுதுவதா அல்லது பாரம்பரிய திபெத்திய மொழியின் சிறிதளவு லடாக்கியப் பதிப்பை எழுதுவதா என்ற கேள்வி லடாக்கில் சர்ச்சைக்குரியது.[9] முஸ்லீம் லடாக்கியர்கள் லடாக்கி மொழியைப் பேசுகிறார்கள். ஆனால் பெரும்பாலான பௌத்த லடாக்கிய மக்கள் திபெத்திய எழுத்துக்களைப் படிப்பதில்லை. பெரும்பாலான பௌத்த லடாக்கிகள் திபெத்திய எழுத்துகளை ஒலிக்க முடியும். ஆனால் பாரம்பரிய திபெத்தியத்தைப் புரிந்து கொள்ள மாட்டார்கள். ஆனால் சில லடாக்கிய பௌத்த அறிஞர்கள் லடாக்கி பாரம்பரிய திபெத்திய மொழியில் மட்டுமே எழுதப்பட வேண்டும் என்று வலியுறுத்துகின்றனர். பேச்சுவழக்கு லடாக்கியில் குறைந்த எண்ணிக்கையிலான புத்தகங்கள் மற்றும் இதழ்கள் வெளியிடப்பட்டுள்ளன. எழுதப்பட்ட லடாக்கி பெரும்பாலும் மாற்றியமைக்கப்பட்ட வைலி ஒலிபெயர்ப்பைப் பயன்படுத்தி ரோமானியமயமாக்கப்படுகிறது.
# இலடாக்கிய மொழி

## அங்கீகாரம்

லடாக்கி சமூகத்தின் ஒரு பிரிவினர், இந்திய அரசியலமைப்பின் 8வது அட்டவணையில் புதிதாகப் பெயரிடப்பட்ட மொழியான போடி மொழியை (Bhoti) சேர்க்க வேண்டும் என்று கோரியுள்ளனர். போடியை லடாக்கியர்கள், பால்டி மக்கள் மற்றும் திபெத்தியர்கள் முதல் அருணாச்சலப் பிரதேசம் வரையிலான இமயமலைகள் முழுவதும் பேசுகிறார்கள் என்று கூறுகிறார்கள்.